ओम थानवी ने सरस गद्य के लिए लेखक को बधाई दी. उन्होंने कहा कि इस किताब को पढ़ने के बाद लगता है कि यह साहित्यिक विधाओं के दायरों को तोडती है इसलिए यह एक महत्वपूर्ण रचना है. यह किताब केवल पावों की यात्रा नहीं है बल्कि विचारों की भी है. इसलिए यह एक बड़ी किताब है. ओम थानवी के अनुसार पुरुषोत्तम अग्रवाल ने इस वृत्तान्त में नृतत्वशास्त्र और इतिहास की खोजों का प्रयोग किया है. यह किताब परंपरा और समकालीनता को एक सूत्र में पिरोती है तथा इतिहास के कई पूर्वग्रहों को तोडती है.